ชาวลพบุรี ร่วมลงขันเงินรางวัลนำจับ โจรปล้นร้านทอง ทะลุ 4 แสนบาท
ผบช.ภ.1 เผย ขณะนี้ตำรวจได้เร่งมือทำงานอย่างเต็มที่ เพื่อจับกุมคนร้ายมาดำเนินคดีให้ได้ ขณะที่ ชาวลพบุรี ร่วมลงขันเงินรางวัลนำจับ โจรปล้นร้านทอง ทะลุ 4 แสนบาทแล้วจากเหตุสะเทือนขวัญ คนร้ายสวมชุดพราง ใช้ปืนเก็บเสียงบุกปล้น ร้านทองออโรร่า ในห้างโรบินสัน จ.ลพบุรี โดยคนร้ายเปิดฉากยิงใส่ผู้บริสุทธิ์อย่างเหี้ยมโหด จนมีผู้เสียชีวิต 3 ศพ และบาดเจ็บสาหัสอีก 4 คน ตามที่เสนอข่าวไปแล้วนั้นล่าสุด วันที่ 13 ม.ค. 2563 พล.ต.ท.อำพล บัวรับพร ผบช.ภ.1 ได้เดินทางมาที่สถานีตำรวจท่องเที่ยว 2 กก.2 ตำรวจท่องเที่ยว 1 ลพบุรี โดยใช้เวลาร่วมประชุมกว่า 2 ชม. ได้ลงจากห้องประชุม พร้อมให้สัมภาษณ์ว่า ขณะนี้ตำรวจสืบสวนได้เร่งมือทำงานอย่างเต็มที่ เพื่อติดตามจับกุมตัวคนร้ายมาดำเนินคดีให้ได้ทั้งนี้ พร้อมตั้งศูนย์รับแจ้งเบาะแสจากประชาชน หากใครมีข้อมูลสามารถแจ้งเข้ามาได้ตลอด 24 ชม. ส่วนเงินรางวัลนำจับที่ประชาชนจังหวัดลพบุรีและใกล้เคียง ได้ร่วมลงขันเพื่อเป็นเงินรางวัลนำจับนั้น ล่าสุดเพิ่มขึ้นเป็น 400000 บาทแล้วสรุปเงินรางวัลนำจับ โจรปล้นร้านทอง มีดังนี้กองปราบ 100000 บาทผู้ใช้เฟซบุ๊ก โรงคัดทานตะวัน ถั่วเขียว ข้าวโพด 50000 บาทชมรมช่วยเหลือเหยื่ออาชญากรรม 30000 บาทแฟนเพจโหลกแดง 10000 บาทจ่าพิชิต 10000 บาทบริษัท ออโรร่า ดีไซน์ จำกัด 100000 บาทอย่างไรก็ตาม สำหรับผู้ที่ต้องการแจ้งเบาะแสคนร้ายจนสามารถแจ้งเบาะแสได้ที่ โทร.191 หรือ โทร.1599 ได้ตลอด 24 ชั่วโมง.
ผบช.ภ.1 เผย ขณะนี้ตำรวจได้เร่งมือทำงานอย่างเต็มที่ เพื่อจับกุมคนร้ายมาดำเนินคดีให้ได้ ขณะที่ ชาวลพบุรี ร่วมลงขันเงินรางวัลนำจับ โจรปล้นร้านทอง ทะลุ 4 แสนบาทแล้ว
ปล้นร้านทอง,โจรปล้นร้านทอง,ปล้นร้านทอง โรบินสัน,ข่าวปล้นร้านทองลพบุรี,ข่าวปล้นร้านทองล่าสุด,ปล้นร้านทอง ลพบุรี,ข่าวทั่วไป